als_Latn dik_Latn sag_Latn
Mazhoranca ka zgjedhur një mënyre te re për te festuar një ngjarje te rëndësishme për Shqipërinë si marrja e statusit te vendit kandidat. Ceremonia e organizuar ne Pallatin e Brigadave mblodhi bashke drejtues te institucioneve, politikane, ambasadore, krerët e komuniteteve fetare por edhe përfaqësues nga Kosova; për te vlerësuar kontributin e gjithkujt ne procesin e integrimit. Kryeministri Edi Rama fjalimin e tij per Europen e ka nisur me urimin drejtuar besimtareve myslimane për nisjen e muajit te Ramazanit; duke theksuar se pavarësisht përkatësisë fetare, shqiptaret besimin me te forte e kane vendosur tek Europa.
“Lejomëni në krye të kësaj fjale t’i uroj të gjithë besimtarëve myslimanë, një muaj të lehtë të Ramazanit, që nis sot për ta. Një muaj i bekuar me bujari.E di, jo për të gjithë mund të tingëllojë e përshtatshme që fjala ime për këtë rast kaq posaçërisht të lidhur me Europën e Bashkuar të nisë me urimin e Ramazanit. Shqipëria nuk ka vuajtur pak prej të vështruarit e të treguarit të saj, rëndom, si vend mysliman, në ekranet e gazetat e anës perëndimore të kontinentit tonë. Pa llogaritur këtu, europianët antieuropianë, të cilët prej vitesh tanimë i kanë kthyer myslimanët në gogol, për të ushqyer frikën në barkun e zgjedhësve të tyre të çoroditur.
E jo vetëm Shqipëria, por shqiptarët, që janë më shumë sesa ç’përmbledh Shqipëria, krejt pavarësisht fesë së tyre me shumicë myslimane, kanë qenë dhe mbeten besimtarët më të bindur të Europës në Ballkan”.
Ne ketë dite fitoreje për Shqipërinë ne rrugën drejt BE-se kryeministri Edi Rama ka përsëritur se sfida e integrimit te plote ne Bashkimin Europian mbetet nje sfide per modernizimin e Shqipërisë.
“Kështu që ta harrojnë çdo iluzion se në këtë proces do të na falë kush, ndonjë gjë. Do ta kemi mendjen të ndarë top që kemi përpara një të përpjetë të lartë ku askush nuk do të na hedhë ndonjë litar, për të na tërhequr në majë. Kjo s’mund të ndryshojë dhe nuk është as në interesin tonë që të ndryshojë. Se do të ishte njësoj si t’i kërkonim BE-së të sillej me ne si një nga Universitetet tona private dhe të na jepte një diplomë fiktive apo madje edhe një master shkencor, duke na përfshirë brenda vetes, siç thonë se i përfshin tregu personat të cilët nuk meritojnë as maturën shtetërore”.
Ndërkohe kryetari i Kuvendit Ilir Meta ne ketë ceremoni festive ka folur për nevojën e bashkëpunimit politik
“Do të jetë e vështirë, por jo e pamundur që të bëhemi pjesë e BE, ndaj do apeloja për një bashkëpunim për të fituar kohën, për të ecur më shpejt, drejt realizmit drejt një sfide madhore, për tu anëtarësuar në BE”.
Pak metra me larg ne kodrat e liqenit ishte opozita e cila festoi marrjen e statusit te vendit kandidat duke organizuar një koncert me muzike klasike.
“Ky interes modest, por domethënës është një falënderim për gjithë ata qindra, mijëra shqiptarë që iu dedikuan dhe u flijuan për idealet europiane, në kohët më të errëta të kombit nte. I dedikohet po kështu shumicës dërrmuese europianiste të shqiptarëve, atyre që nuk reshtën për asnjë nte së shpresuari dhe së besuari, që sakrifikuan interesat e ngushta personale për një nterest ë madh kombëtar, çdokujt që nuk u ndal për të bërë pjesën e tij apo të saj, dhe kemi këtu midis nesh shumë prej tyre, të rinj, të reja, qytetarë, zyrtarë. Kemi njerëz që meritojnë falënderime të veçanta dhe që kanë një domethënie të pashlyeshme në kujtesën dhe historinë e një shoqërie të tërë, siç është ish-kryeministri Sali Berisha”.
5 vjet pas aplikimit Këshilli Evropian vendosi t’i japë Shqipërisë statusin e vendit kandidat dhe sfida e radhës e klasës politike dhe shoqërisë shqiptare është hapja e negociatave.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn